
MFULULIZO WA MUHTASARI 
WA VITABU VYA IIIT 


fululizowa muhtasariwavitabu vyalllT' nihazina muhimu 
sana katika machapisho ya taasisi hii vilivyoandikwa kwa 
ufupi kabisa ili kumwezesha msomaji kuelewa dhamira kuu 
ya kitabu asilia. Vitabu vimeandikwa kwa ufupi ili kusomeka 
kwa urahisi na kuokoa muda hasa kwa waliotingwa na kazi. 


Machapisho haya yanatoa mwongozo wa dhima kuu, hivyo | 
kumfanya msomaji kuwa na ari ya kutafuta nakala ya kitabu — 


chenyewe. 


Kitabu halisi cha “Shuura: Kanuni ya Qur’an ya kufanya 
Uamuzi kwa Kushauriana” alichoandika Ahmad _ al-Raysun, 


kilichapishwa mwaka 2011. Waislamu, kwa kiwango kikubwa | 
hawakutambuwa umuhimu na thamani ya kanuni ya Shuura © 


iliyomo kwenye Qur’an, pamoja na kazi kubwa inayoweza 
kufanya katika kuiendeleza na kuijenga upya jamii ya Kiislamu. 


Katika kitabu hiki, mwandishi amethubutu kubainisha maana 


halisi ya Shuura na kuchambuwa vipengele vya utekelezaji 


wake. Amedhihirisha chimbuko la Shuura na kuonesha namna 


ambavyo kanuni hii inavyoweza kuingizwa, kutekelezwa katika | 
taasisi na jumuiya, na kutumiwa na jamii za Waislamu kwa | 


ujumla. 


1. Ni ufupisho wa /nternational Institute of Islamic Thought iliyo tafsiriwa kwa Kiswahili 


he Rane Taasisi ya Kimataifa ya Fikra ya Kiislamu 


Vv 


ee 


) 


Hapana shaka kabisa kuwa, kwasababu anuai za kihistoria 
na kisiasa, ulimwengu mzima wa Kiislamu umeiweka Shuura 
kando, hawaitumii. 


Kwa mujibu wa mwandishi, japokuwa mambo mengi juu 
ya mada hii yameandikwa, kiuhalisia hakuna lililotekelezwa 
zaidi ya kupuuzwa. Hata zama hizi, utambuzi wa dhana na 
kazi ya Shuura ni suala linalo jadiliwa kwa ushindani mkubwa 
wa hoja. Mtazamo wa kuinasibisha Shuura na_ushirikishaji 
wa kidemokrasia katika mchakato wa maamuzi umekuwa 
ukistawi zaidi na kuibuwa malumbano yanayo kosoa mtindo 
huo wa kuilinganisha Shuura na fikra za kimagharibi kuhusu 
dekmokrasia. Wapo pia wenye mtazamo kuwa kanunii hizi ni 
namna tu ya kueleza dhana ya kugatua madaraka. 


Mambo haya na mengine mengi yamefanyiwa utafiti makini 
wa kitaalamu. Mwandishi Al-Raysuni anahitimisha kwa kusema 
kwamba, Waislamu lazima waifanye Shuura kuwa sehemu 
muhimu ya mfumo wao wa maisha ili kulinda maslahi yao, na 
kwamba Shuura ni zana muhimu kwa wao kuweza kujijenga na 
kujiimarisha upya. Kwa namna hii, mwandishi analichambua 
suala hili kwa mtazamo mpya, wenye kutoa mwangaza katika 
vipengele ambavyo hadi sasa ni vichache vilivyotizamwa, ikiwa 
vilichunguzwa. 


Toleo lililoftupishwa kutoka katika toleo asilia 

huura, kama ilivyotajwa ndani ya Qur’an na kudhihiri katika 

utendaji wa Mtume Muhammad (s.a.w) na Maswahaba 
zake, ni chombo muhimu kwa_ ujenzi mpya, mageuzi na 
uimarishaji wa jamii kupitia Uamuzi wa pamoja uliofikiwa kwa 
njia ya ushauri na majadiliano. Lakini Waislamu, kwa kiwango 
kikubwa hawajui umuhimu na thamani ya Shuura hali ambayo 
hata ulamaa au wasomi wa kiislamu hawana hakika ya wakati 
gani inakuwa lazima kutumika kanuni hii na kwa masuala yepi 
yatahitajia kufanya Shuura. 


Katika mazingira na muktadha wa zama hizi, Shuura imekuwa 
ikinasibishwa na ushiriki wa kidemokrasia katika mchakato 
wa kuweka maamuzi, ikihusishwa hususan, na mwongozo 
wa Qur’an na Sunnah. Aidha, upande mwingine unatowa 
changamoto kwa kukosoa mtazamo wa wanaolinganisha 
Shuura na demokrasia. Hatahivyo, ulimwengu wa Kiislamu, kwa 
ujumla, umezama kwenye tope zito la siasa za kibabe na utawala 
wa kiimla, hivyo hapana budi kufuata Shuura katika mfumo wa 
maisha ili kulinda maslahi binafsi na ya jamii; na kuifanya kuwa 
nyenzo ya ujenzi mpya na uboreshaji. 


Kitabu hiki kimeitafiti kanuni hii ya Shuura na kubainisha namna 
inavyoweza kuingizwa kwenye utendaji na kutumiwa katika 
jamii za Waislamu na maisha yao. 

or 


Dhana ya Shuura kama nyenzo ya kuwezesha kufikia Uamuzi 
wa pamoja kwa njia ya ushauri na majadiliano imekuwa bado 


y 


\ 


haijaeleweka vyema licha ya kuwepo jitihada kubwa katika | 
zama hizi za kuchapa maelfu ya vitabu na makala kujadilidhana | 
hiyo. Ni dhahiri kwa muktadha huu kuwa yapo mambo mengi | 
kuhusu Shuura bado yanahitaji kuelezwa. Kitabu hiki kimelenga | 


kufafanua msingi wa dhana ya Shuura na kuonesha namna 
utekelezwaji wake unavyoweza kuinua jitihada na kuzielekeza 
katika kuinufaisha jamii ya Kiislamu duniani. 


Chemchem za msingi wa manhaji na kanuni za kitabu hiki ni 
aya za Qur’an tukufu na matukio katika maisha ya Mtume 
(s.a.w) na utendaji wa kugezwa katika maisha ya maswahaba 
waongofu. Matini ya aya anuai kutoka katika Qur’an na Hadithi 


zinazo bainisha Sunna ya Mtume (s.a.w) zinaidhihirisha Shuura | 


kuwa ni nyenzo muhimu katika nyanja zote za maisha ya watu; 
kiroho na kimwili, iwe mtu mmoja mmoja au kikundi. 

MAZINGIRA YA SHUURA KATIKA 
MAISHA YA KIISLAMU 


Btetreraes suala la Shuura na ushahidi unaothibitisha 
uhalali wake katika vitabu vya sheria za Kiislamu, wasomi na 
waandishi husimamia aya mbili za Qur’an. Aya ya 38 iliyomo 
kwenye surat Shuuraa (42) na aya ya 159 katika Surat Al-Imraan 
(3). Aya hizi zinaelezea mazungumzo ya Allah (s.w)? na malaika 
juu ya kuumbwa kwa Adam na hatma ya kizazi chake hapa 
duniani. 


Msomimashuhuri Muhammad al-Tahir ibn Ashur anasema kuwa 
Mwenyezi Mungu alifanya mjadala huu ili kuwapa heshima 
na kuwaelimisha malaika, pia kuwatia ari ya ushindani. Aidha, 
Shuura ilitazamiwa kufanywa mwanzo kabisa wa uumbaji ili 
iwe mwongozo kwa binadamu. 


Tukio jengine linalohusishwa katika sehemu hii ni kushauriana 
kwa nabii Ibrahim na mwanawe (Ismail) kuhusu amri aliyopewa 
na Mwenyezi Mungu. Suala la nabii Ibrahim kumtoa muhanga 
mwanawe tayari limeelezwa vizuri katika Qur’an. Hata hivyo, 
nabii Ibrahim alimuuliza mwanawe, 

\ 2.(s.w) — Subhanahu wa “— ala: Ametakasika na Ametukuka. Husemwa anapotajwa Mungu. 

/ & 
| “‘unaonaje juu ya jambo hili?” Mwanawe alimjibu; “Baba! 
Tafadhali fanya kama ulivyoamrishwa, Mwenyezi Mungu 


akipenda utanikuta miongoni mwa wale wenye kusubiri” 
(Sura Al-Saffat 37:102). 


Ingawa nabii Ibrahim alipewa amri nzito na Mwenyezi Mungu | 
ya kumtoa muhanga mwanawe, bado alifanya Shuura na 
mwanawe juu ya jambo hilo. 


Vitabu vyengine vingi vimetoa ushahidi wa aya anuai za Qur’an 
zinazoeleza misingi ya kuwa na Shuura katika maisha ya kila 
mtu: baina ya mume na mke, baina ya wazazi na watoto, na 
hata kwa mambo yanayohusu ndoa na talaka. Malengo mengi 
tunayojiwekea na faida kubwa tunaweza kuipata endapo 
tutafanya Shuura. Ikiwa tutafuata mtazamo alioueleza Ibn | 
Ashur na wanazuoni wengine aliowanukuu, Shuura ndiyo 
nguzo ya matendo ya kijamii ambayo Allah (s.w) alimjengea 
mwanadamu. Katika mfano mwingine, “majadiliano na kupata 
uamuzi wa pamoja” ni suala lililotajwa katika aya za Qur’an, 
kuhusu majadiliano baina ya wazazi kukubaliana juu ya 
kumkatisha mtoto au kuendelea kumnyonyesha, kwa mfano: 


td Ea Gel oe YlZe hI 1 
\< Je FLAS 


a 


“..Na wote wawili wakitaka kumwachisha ziwa kwa 
kuridhiana na kushauriana, basi si vibaya kwao...” 


(Quran 2:233). 


Hivyo basi, masuala ya malezi ya mtoto yanayozingatia | 
makubaliano ya pamoja ni haki na wajibu kwa wazazi wote 
wawili, ili kuhifadhi ustawi wa mtoto. Makubaliano haya | 
yanayozingatia kwa umakini sana masuala ya mtoto, yanasaidia 
kumlinda mtoto na hivyo ni ishara ya huruma na rehema za 

| Mwenyezi Mungu. Malezi yanahitaji Shuura baina ya wazazi 


au baina ya wazazi na watoto wao ikiwa wamefikia utu-uzima. 
Pia inashauriwa wazazi kuweka utaratibu wa kuwashirikisha 
watoto wao katika maamuzi ili kuwaonesha kuwa Shuura 
ndiyo msingi wa maisha. Pia, Shuura hufanywa katika mambo 
yanayohusiana na ndoa, mambo ya kifamilia kama malezi ya 
watoto na mazingira yanayotawaliwa na migogoro. 


Shuura ni katika mifano ya mambo yanayostahiki kuigwa 
hata kama ni katika mambo ambayo tayari yanahitaji uamuzi 
au majibu yake yanafahamika. Shuura ina malengo na faida 
mahususi, miongoni mwazo ni kupata maridhiano ya pamoja, 
kutoa maelekezo, kuhifadhi heshima pia ni kielelezo kizuri cha 
kuigwa na wengine. Ikiwa Shuura ni jambo linalosisitizwa hata 
juu ya mambo ambayo tayari yameshatolewa ufumbuzi, basi ni 
jambo muhimu sana na la lazima katika mambo changamani 
au mazito yanayotatiza mitazamo ya watu. 


Shuura ni muhimu pia katika mambo binafsi, ikiwemo mambo 
ya mtu binafsi, mtu binafsi na uhusiano wake na watu wengine, 
baina ya mume na mke na wazazi na watoto wao. Ni muhimu 
vilevile kwa mambo ya kijamii na mambo kadhaa yatokanayo na 
kuamiliana kwao. Umuhimu wa Shuura kijamii umeelezwa wazi 
katika aya mbili za Qur'an zilizotangulia. Aya zinawazungumzia 
wale 


aSl ee. “4, AS GL 


reer byl 


‘ambao uongozi [katika mambo yote muhimu na ya 
pamoja] ni kwa kushauriana baina yao” 


(Al-Al-Shuura, 42:38) 

Basi wasamehe, na waombee maghfira, na shauriana 
nao katika mambo.(Al-lmran 3:159). 


Shuura imeelezwa kwa upana zaidi katika Sura ya 42 pamojana | 
sifa za msingi za waumini ambao hushauriana baina yao katika | 
mambo yote muhimu. Wanazuoni wanaeleza kuwa pamoja na | 
sifa nyingine nyingi, Shuura ni kigezo muhimu na ndio msingi | 
wa dini ya Kiislamu. 


Katika sura ya 3:159 Mtume wa Mwenyezi Mungu anaambiwa 
kwa kadiri ya uwezo wake kuwa muongozaji, muelimishaji, — 
amiri jeshi, kiongozi na mlinganiaji katika kumuamini Mwenyezi 
Mungu. Kazihiiilimtakaawe mpole, mnyenyekevunamvumilivu | 
kwa watu wengine, kuvumilia hisia za watu wenginena mwenye | 
kusamehe anapokosewa, hivyo hivyo, mambo hayo yanamtaka | 
ashirikiane na watu wengine na kuthamini maoni yao. Pamoja | 
na kuwa amrihii ya kufanya Shuura amepewa Mtume wa Mungu | 
na maswahaba wake, pia inawahusu wale wote wanaompenda | 
Mtume, amirijeshi, viongozi na walinganiaji. Aya hiiinatazamwa _ 
kama kanuni muhimu katika serikali na utawala wa Kiislamu | 
na katika uhusiano baina ya viongozi Waislamu na wale 
wanaowatawala. 


Swahaba wa Mtume Abu Hurayrah anasema “Sikuwahi kuona | 
mtu yeyote aliyekuwa akiwataka maswahaba kukaa Shuura 
kama Mtume Muhammad (s.a.w)?”. Katika sheria za Kiislamu ni _— 
amri kukaa Shuura kwa mambo yote ya kijamii. Pia, magavana, 
marais na wale wote wenye mamlaka kwao Shuura ni wajibu. 
llimuwajibikia Mtume Muhammad (s.a.w), hivyo ni lazima kwa © 
wafuasi wake pia. 


Maneno ya Mwenyezi Mungu kwamba “wale ambao hukaa | 
Shuura katika mambo yao” yanatuonyesha kuwa mambo yote | 


\ 3.Imesimuliwa na al-TirmidhI katika moja ya milango yake ya jihadi. F 

yanayoihusu jamii kwa jumla lazima yaamuliwe katika Shuura. 
Kwa namna hiyo, hakuna hata mmoja akiwemo imamu na 
viongozi wengine, mwenye haki ya kulifanya jambo linaloihusu 
jamii nzima kama lake peke yake. Ulazima wa Shuura unatokana 
na faida au madhara yanayoweza kujitokeza kutokana na 
maamuzZi. 


Kwa kuzingatia mifano kutoka kwa Mtume (s.a.w) kama 
ilivyoelezwa na wanazuoni, Shuura inapaswa kutumika katika 
siasa Na maeneo mengine yote. Kanuni hizo hizo zitumike 
kwa kila mtu na katika kila nafasi anayoitumikia iwe ni hakimu 
au kiongozi. Nyanja muhimu sana ambapo Shuura haina 
budi kutumika ni katika siasa, utumishi na jeshi. Hata hivyo, 
kuna wakati Shuura si lazima kuzingatiwa ikiwa sheria za dini 
zimeelezwa vizuri, kwa uwazi na upana wake. 


Aidha, eneo ambalo Shuura ni lazima (kutumika) ni pale 
endapo jambo linalotatiza halina maelezo ya kutosha katika 
Qur’an na hivyo hutatuliwa kwa kuzingatia qiyas, mawazo 
ya wanazuoni (istihsan), na kwa kuzingatia maslahi ya umma 
(istislah). Ibn Abd al-Barr anasimulia kuwa Ali ibn Abi Talib 
alisema “nilisema, Eeh Mtume wa Allah, tutafanyaje ikiwa 
kuna jambo ambalo halijaelezwa katika Qur’an na hatukupata 
kuona kutoka kwako?” Mtume akamjibu “kaeni Shuura baina 
yenu waumini mlio na elimu. Hivyo Shuura baina yenu ni 
jambo la muhimu sana na kamwe msiegemee mawazo ya mtu 
mmoja’* Ibn Umar anasema kuwa Shuura ilitumika kuboresha 
utamaduni wa adhana, au wito wa sala®*. Mtume alishauriana 
na Maswahaba wake namna bora ya kuwaita waumini katika 
sala. Katika hili hakusubiri wala kuomba mwongozo au maelezo 
kutoka kwa Mwenyezi Mungu. Hata hivyo, haikuwa kawaida ya 
Mtume Muhammad (s.a.w) kuwataka ushauri Maswahaba wake 
4.Imesimuliwa na al-TirmidhI katika moja ya milango yake ya jihadi. 

5.Ingawa kulikuwa na udhaifu katika mlolongo wa masimulizi haya maudhui yake 
yamethibitishwa kuwa ya kweli na yakuaminika, pia, ‘Abu ‘Umar ibn ‘Abd al-Barr, 


Jamii’ Bayan al-Ilm wa Fadlihi wa Yanbaghi fi Riwayatihi wa Hamlihi (Beirut: Dar al 
— Fikr, hakuna tarehe), 2/73. 

katika mambo ya msingi yanayohusu sharia. Alikuwa akipokea | 
maneno matukufu ambayo yalikuwa ndio chanzo kikuu katika © 
mambo kama hayo. Hata hivyo bado alikuwa akiwataka ushauri _ 
watu wengine katika masuala kama haya ili iwe mfano wa | 
kufuatwa kwa vizazi vijavyo. 


Vilevile, Shuura ni nyenzo muhimu katika masuala ya hukumu | 
katika maisha ya Muislamu —- uongozi wa hakimu unaathiri wote, | 
iwe mtu mmoja mmoja na makundi, na pengine hata mataifa — 
na serikali. Hadithi na matendo ya Mtume yanayohusiana na © 
Shuura hutumika pia katika maeneo yasiyokuwa na ufafanuzi 
katika Qur’an na Sunna, na kwamba katika hali kama hii 
Makhalifa na Maswahaba walitumia Shuura kutatua migogoro. 
Hakika kanuni hii pia ndiyo inayotumika kwa kila mtu katika 
nafasi ya uongozi au uhakimu. 


Wakati mashitaka yalipomfikia Abu Bakar al-Siddig, kwanza 

aliweza kutazama katika Qur'an. Ikiwa Qur’an imetowa hukumu 
juu ya jambo hilo basi hiyo ndiyo hukumu aliyoitekeleza. | 
Ikiwa Qur’an haikuzungumza lolote basi alirejea maelekezo © 
ya Mtume na kutoa hukumu kwa kuzingatia maelekezo hayo.° 
Vinginevyo aliwauliza watu ili kupata ufumbuzi. Ikiwa suluhisho 
halikupatikana alikuwa akiwaita wanazuoni wa Kiislamu na _ 
viongozi katika Shuura na kisha alitumia makubaliano ya | 
Shuura kutoa hukumu. 


Aidha, katika kuongezea matumizi ya Shuura na kusisitiza | 
umuhimu wake, Uislamu unasisitiza na kupendekeza Waislamu 
kuitumia (Shuura) kivitendo. Na kwa wakati huo huo Uislamu 
unaupa mamlaka Umma wa Kiislamu kuitumia, kuifanya katika — 
usahihi wake, kuchukua kanuni kwa matumizi katika nyakati 
tofauti tofauti, maeneo mbalimbali, tawala mbalimbali na | 
mazingira mbalimbali katika ushauri ulio huru na usimamizi — 
mzuri. Pia, utekelezaji wa kina unamaanisha kutumia kanuni — 
za Shuura katika maisha ya Waislamu ni kwao wenyewe kuwa > 


6. Sahih al Bukhari, Kitabu cha wito wa Sala (kitab al-adhan), na al-Tirmidhi, Mlan- 


\. go wa Sala (abwab al-Sala). 

' tayari kutumia Shuura na pia kutumika katika taasisi zote na 

shughuli zote za kiutawala, kijamii na jumuiya ndogo ndogo za 
Waislamu. 


Kazi na sababu mbalimbali zinafanikishwa kupitia Shuura 
iliyoanzishwa na Uislamu. Mwanasheria wa Hanafi, Abu Bakar 
al-Jassas anataja faida za Shuura katika Uislamu kuwa ni pamoja 
na: hutoa hukumu iliyowazi juu ya jambo ambalo halijaelezwa 
katika Qur’an; hutoa taashira juu ya msimamo wa maswahaba 
wa Mtume ambao mitazamo yao ni ya kuigwa; pia inashajiisha 
matumizi ya akili katika kufikia maamuzi (sahihi)’. 


Mwanasheria wa Maliki, Abu Bakr ibn al-Arabi alieleza kuwa 
faida ya Shuura inatoa fursa ya kuchukua hatua kulingana na 
kitu kinachojulikana; kwamba, ukweli umeachwa huru kutoka 
katika matamanio mabaya ya watu; na kwamba maamuzi 
yanatokana na mawazo ya watu na uwezo wao wa kufikiri.2 Kwa 
ujumla Shuura ina faida zifuatazo: 

Hubainisha matendo mazuri 

Huondosha uonevu na ubinafsi 

Huzuia udhalimu 

Hufundisha unyenyekevu 

Hutoa haki kwa kila mmoja 

Huhimiza mazingira ya uhuru na ubunifu 

Hukuza uwezo wa kufikiri na kupanga mipango 

Huchochea utayari wa kutekeleza jambo 

Huhimiza umoja 


Utayari wa kupokea machungu ili kupata maslahi ya umma 


7. Muhammad Ruwwas Qalaji, Mawsu ‘at Fiqhi Abi Bakar al-Siddiq (Beirut: Dar al 
Nafa ’is, 1994), uk. 155. 


8. Abu Bakar al Jassas, Ahkam al Qur'an, 2/41. 

DICR 


MAMBO YA MSINGI YA KUZINGATIA 
KATIKA KUFANYA SHUURA 


heria za Kiislamu hazijaweka masharti na vigezo juu ya 

utekelezaji wa Shuura. Zimetoa fursa kwa watu kutumia 
busara, uchaguzi wao wenyewe na makubaliano. Shuura 
inaonekana kuwa na maeneo mengi ya kutumika hivyo labda 
ikiwa kuna jambo ambalo ni mahususi, litahitaji watu wenye 
ujuzi na uzoefu juu ya jambo hilo. 


Shuura juu ya mambo ya umma inahusisha kuweka mipango, | 


kuendeleza masuala ya taifa, jamii na jumuiya na makundi 
madogo madogo. Pia Shuura inastawisha matumizi ya kanuni 
zinazotumika katika jumuiya nyingi; inahitaji mfumo au taratibu 
na sheria ambazo hazijaelezwa katika sheria za Kiislamu. 


Muundo na namna ya kuendesha Shuura vimeachwa wazi, | 
hata hivyo muundo wowote utakaotumika kuendeshea Shuura © 


lazima uzingatie sheria za Kiislamu. 


Kuna maoni tofauti juu ya misingi ya kitaasisi au ya kiulimwengu 
katika uanzishaji na matumizi ya Shuura katika mambo 


yanayohusu utawala na usimamizi kwa ujumla wake. Mambo | 


hayo hayakufafanuliwa kwa kina katika sheria za Kiislamu. Hata 
hivyo zinaweza kupatikana kutoka katika sheria za Kiislamu 
na Shuura zilizofanywa wakati wa Mtume na kufuatwa na 
Makhalifa wake kwa mchakato wa kujifunza na utafiti. 


/ 
/ 

Ufafanuzi ulio duni wa majukumu, mazingira na kazi za Shuura 
katika maisha ya Uislamu, yaliyoegemea katika tafsiri mahususi 
na matumizi ya maandiko ya kale, pia zilififisha idadi ya washiriki 
katika Shuura, ikielezwa kuwa Mtume alikaa Shuura yeye na 
maswahaba wengine wawili tu. Ukweli ni kwamba Mtume 
alikaa Shuura na idadi ya maswahaba ambayo haikutajwa, 
pia makundi mengine ya watu na hata mtu mmoja mmoja. 
Kuna mifano kadhaa ambayo Mtume anasema... “Enyi watu! 
Nishaurini”. 


Aya mbili kutoka katika Qur’an zinazotengeneza msingi wa 
Shuura zinatoa mwongozo mzuri juu ya kuifahamu Shuura na 
mawanda ya matumizi yake miongoni mwa waumini wakiwemo 
wanawake. Misingi hii inatumika kwa wote labda ikiwa kuna 
ushahidi mahususi unaoonesha wanawake kutoshiriki. Katika 
sheria za Kiislamu amri na makatazo mengi yanawahusu 
wote wanaume na wanawake, hata ikiwa kiwakilishi cha 
nafsi kilichotumika kinaashiria mwanamme, umoja au wingi. 
Tunajua mazingira kadhaa ambayo Mtume wa Mwenyezi 
Mungu alikaa Shuura na maswahaba wa kike tu, hali kadhalika 
katika muktadha mwingine Mtume alikaa na maswahaba wake 
wa kiume na kike kwa pamoja, katika masuala muhimu sana 
yanayohusu vita, au maadili, au kuanzisha taratibu za Kiislamu. 


Qur’an inatueleza mazingira mawili ambapo wanawake 
wamehusika katika Shuura. Mazingira yote mawili yanaonesha 
kutokatazwa na Mwenyezi Mungu; tukio la kwanza ni lile 
la Malikia wa Sheba akihitaji ushauri,? na tukio la pili ni lile la 
mwanamke aliyemshawishi baba yake juu ya kumuajiri nabii 
Mussa — mtu mwaminifu.'® Wale wanaokataa mwanamke 
kushirikishwa katika masuala ya umma (kama vile bunge), 
wanasema wanawake hawaruhusiwi kukamata madaraka na 
kuwatawala wengine katika jamii. Mtazamo huu hauna mashiko, 


9.Abu Bakar ibn al-‘Arabi, ‘Aridat al-Ahwadhi, fi Sharhi, Sahih al-Tirmidhi (Beirut: 


Dar al-Fikr li al-Tiba ‘ah wa al-Nashr wa al-Tawzi, hakuna tarehe), 7/206. 
10.Qur’an 27:29-35. 

uongozi wa mwanamke katika siasa na katika jeshi unaweza | 


usiwe madhubuti ikiwa hatizamwi kuwa ni madhubuti na wale | 
anaowaongoza, kwa sababu tu yeye ni mwanamke. | 


Shuura inaweza kuwa kwa watu mahususi katika nyakati fulani 
ama kwa kukusudia au bila kukusudia. Kuna watu wanaweza | 
kuenguliwa katika Shuurakwa kuzingatia asili yajambolenyewe. | 
Wanazuoni wanasema washauri hao ni wale wenye sifa ya | 
uaminifu, taaluma na uzoefu juu ya jambo husika na (washauri _ 
hao) watachaguliwa kwa kura au kwa kupendekezwa. Niia ya — 
kupendekeza ina faida kwa kuwa inatoa fursa kuchaguliwa mtu 
mahiri na mzoefu. Qur’an, Sunnah na wanazuoni wanaonesha 
kuwa mbinu zote zinaweza kutumika kwa pamoja, kipaumbele | 
ikiwa ni kura. Ikiwa idadi ya washiriki ni ya kutosha na muafaka — 
umefikiwa, basi hakuna haja ya kuendelea. Mwenyezi Mungu 
anamuamrisha Mtume 


“fanya Shuura nao katika mambo yote ya kijamii, ikiwa 
muafaka juu ya jambo husika umepatikana, tawanyikeni 
mkimtegemea Mwenyezi Mungu. 


(Al-lmran 3:159). 


Shuura juu ya maswali na mambo mahususi iwahusishe watu | 
wanaostahiki na walio na uwezo mkubwa wa kutoa mchango. | 
Mambo haya mahususi ni yale yanayohusiana na sayansi, sheria, | 
uchumi, mipango ya kijeshi na mengine mengi. Hivyo, unaweza © 
kuona kuwa si kila mtu anaweza kushiriki katika mambo hayo. 


Katika mazingira ya Kiislamu, Shuura (majilis al-Shuura) 
hufanywa na viongozi wa nchi na serikali. Katika baadhi ya © 
nchi zetu za Kiislamu, Shuura hizo zimekuwa za kudumu sasa, 
hususani katika taasisi nyingi duniani. Shuura hizi huhusisha | 
washauri wakuu ambao kwa kuzingatia kanuni za Shuura katika | 
Uislamu lazima wawe na elimu, waaminifu na wazoefu. 


Kumekuwa na mjadala na maswali mengi kuwa azimio | 


linalotokana na Shuura linakuwa sheria au ni maoni tu. Ni kwa | 

~ namna gani yachukuliwe maoni ya watu wengi katika Shuura 
au maamuzi yanayoungwa mkono na watu wengi katika 
Shuura? Wanazuoni wa zamani waliona kuwa azimio litokanalo 
na Shuura kuwa ni maoni tu, kwa upande mwingine wanazuoni 
wa saSa wao wanaona kuwa kiongozi anapokaa Shuura na 
washauri wake basi inamuwajibikia kufungamana na azimio 


hilo. 


Kuna dalili nyingi zitokanazo na Hadithi sahihi juu ya 
kushikamana na maoni yaliyoungwa mkono na wanashuura 
wengi. Pia, hili linaweza kuelezwa vyema katika Hadithi 
inayoeleza tukio la Mtume alipomwambia Abu Bakar na Omar, 
“Ikiwa nyinyi wawili mmekubaliana juu ya jambo fulani, basi 
mimi siwezi kwenda kinyume na ushauri wenu’.''Kwa mtazamo 
huo, azimio linalotokana na Shuura litastahiki kufuatwa na jamii 
yote. 


Qur’an haijakataza juu ya kufungamana na maoni ya watu 
wengi yatokanayo na Shuura. Japo yapo mazingira fulani 
Qur’an imekataza kukubaliana na mawazo ya watu wengi, 
mawazo ya wazee au watu mashuhuri katika jamii ikiwaeleza 
kuwa ni watu wenye fikra potofu na waongo. Katika Hadithi za 
Mtume tunaonywa dhidi ya ubadhirifu unaofanywa na kundi la 
viongozi katika jamii za Waislamu hususani wasomi na viongozi 
wa kisiasa, ambao udhalimu wao unaweza kuiangamiza jamii 
kamaambavyo uadilifu wao unavyoweza kuiongoajamii.Qur’an 
inasema kukubalika au kutokubalika kwa jambo hakutegemei 
uchache au wingi wa watu wanaounga mkono bali hutegemea 
uzuri na ubaya wa jambo lenyewe. 


Malikia wa Sheba alisema asingeweza kufanya maamuzi 
mazito bila kuitisha Shuura ya washauri wake na tunaona kuwa 
hakuna mahala popote katika Qur’an jambo hilo lilipingwa. 
Sambamba na hilo kila tunachokiona katika maisha ya Mtume 
kinasadifu maneno ya Malikia. Malikia wa Sheba ameoneshwa 


11. Qur'an 28:26. 


i 4A 

cae — 


katika Qur’an kama mfano mzuri wa mtawala ambaye maisha | 
yake yaliishia katika kheri. Maneno na matendo ya Malikia | 
yanadhihirisha ukweli kwamba alikuwa ni kiongozi mwema | 
aliyetekeleza vyema majukumu aliyokasimiwa na Shuura, | 
alikuwa mwanamke mwenye uzoefu, mwelewa na mwenye | 
hekima."? | 


Kwa Mtume kutekeleza kanuni za Shuura katika maisha | 
yake, inaunga mkono suala la kutekeleza fikra itokanayo na | 
wanashuura walio wengi. Katika vita vya Badri, Mtume hakuwa 
tayari kuingia katika mapigano hadi alipoungwa mkono na 
Maswahaba walio wengi, muhajirina na wengineo. Katika vita | 
vya Uhud, Maswahaba walio wengi walipinga mawazo ya — 
Mtume hususan yale ya mkakati wa kimapambano. Mtume 
aliwasikiliza kisha akakubaliana na mawazo yao. Hivyo, huu ndio 
msingi wa mjadala juu ya azma itokanayo na Shuura kwamba © 
je, mawazo ya wengi ni shuruti au kinyume chake? 


Katika andiko moja, Mtume aliacha maoni yake na kukubaliana © 
na maoni ya Maswahaba waliokuwa wengi. Jambo ile 
lilitekelezwa bila ya kupigiwa kura ya turufu, kubatilishwa wala — 
kupingwa, baada ya tukio hili Mwenyezi Mungu alishusha 
aya akimuamrisha Mtume “fanya Shuura nao katika masuala — 
yote yanayowahusu”. Andiko jengine linaonesha kwamba 
kushikamana na maoni ya walio wengi hata kama maoni hayo 
yanapingana na Imamu basi itakuwa si sahihi na ni kitendo | 
kibaya kabisa. 


Mtume mara zote alikuwa akitekeleza ibada hii ya Shuura, 

alikuwa akifanya majadiliano au kupokea mawazo ya watu | 
kama inavyotarajiwa kwa mtu yeyote aliye Mtume wa Mwenyezi 
Mungu, anayepokea wahyi na maelekezo ya Allah. Katika | 
matukio ambayo hayakuwa na maelekezo bainifu, Mtume | 
hakusita kukaa Shuura. 


12.Imesimuliwa na Imam Ahmad al-Musnad, 4/227. Tazama pia katika Ibn Hajar 
al-Asqalani, fath al-Bari, 15/284. 

Suala la kuheshimu maoni ya walio wengi si jipya wala geni 
katika utamaduni wa Kiislamu na mfumo wa sheria ya dini ya 
Kiislamu. Kanuni ya kulipa uzito jambo lililokubalika na watu 
wengi limeungwa mkono na wanazuoni. Kwa mfano, wasomi 
wa Hadithi wanatilia mkazo juu ya kufungamana na maoni ya 
walio wengi. Pia, wanasheria wa Kiislamu wanakubaliana kuwa 
ikiwa wasomi hawakubaliani na jambo fulani, basi ni vyema 
kufungamana na mtazamo unaokubalika kwa walio wengi. 
Kanuni hiyohiyo ilitumika wakati wa Maswahaba. 


Wale wenye elimu na uzoefu juu ya masuala fulani wawe 
mwongozo katika kufikia ukweli wa mambo hayo. Watoe 
mwongozo kwa kuzingatia misingi ya Qur’an na Hadithi na 
dhamira inayofungamana na mambo yenyewe. Uzuri na ukweli 
unaweza kufikiwa, ikiwa si mara zote basi kwa kiasi kikubwa ni 
kwa mtazamo huu wa kufungamana na azimio la walio wengi. 


Ushahidi huo unatoka katika Qur’an, maisha ya Mtume 
Muhammad (s.a.w) na mifano kutoka kwa makhalifa waongofu, 
wasomi wa Hadithi, wanasheria na wanazuoni wa Kiislamu 
ambao muda wao mwingi wameutumia katika kusoma kanuni 
za falsafa za sheria za Kiislamu. 

CHIMBUKO LA SHUURA 
NA HISTORIA YAKE 


ura hii inatazama uzoefu utokanao na historia ya Shuura 
katika jamii ya Kiislamu, kuona namna Shuura ilivyokuwa 
inatekelezwa wakati wa maisha ya Mtume na Makhalifa 
waongofu na katika karne zilizofuata, ambapo umma wa 
Kiislamu ulikuwa katika misukosuko. Misingi ya Shuura 


iliyowekwa katika vipindi vyote hivyo viwili vinatoa muongozo | 


katika maisha yetu ya leo. 


Mfumo wa Shuura ya Kiislamu_ katika nyakati zilizopita | 


unatufunza mambo yafuatayo; Shuura inaonekana kama 
jambo la hiari, suala la mwitiko wa silka ya mtu mwenyewe, 
suala lililohalalishwa na sheria za Kiislamu na kurasimishwa 
katika matendo ya Kiislamu. Suala la Shuura katika kipindi cha 
mwanzo katika Uislamu lilisisitizwa na kutekelezwa kwa upana, 
lilifanywa juu ya mambo makubwa na madogo, kwa dhati na 
kwa uadilifu. Shuura kama ilivyofanywa na Mtume, ilifanywa 
pia na Maswahaba na Makhalifa waongofu. 


Moja ya Shuura kubwa zilizowahi kufanyika baina ya mtummoja | 


mmoja na vikundi vidogovidogo ni ile ya maandalizi ya uchaguzi 


wa mrithi wa kiti cha Mtume Muhammad (s.a.w) ambapo Abu | 


Bakar aliteuliwa. Kuteuliwa kwa Abu Bakar, kiongozi shupavu, 
jasiri na mwenye imani thabiti kulifanywa kwa uwazi, bila 


malumbano wala mijadala kinzani. Abu Bakar alipozidiwa / 


Se 

/ \ 
' na maradhi aliitisha Shuura ili kumpata mrithi wake pindi | 
atakapofariki, hapa Omar aliteuliwa kumrithi. Baada ya Omar 
kudhuriwa, na hali yake kuwa mbaya zaidi, waumini walimshauri 
aitishe Shuura ili wampate mrithi wake kama alivyofanya Abu 
Bakar. Omar aliridhia na kupendekeza watu sita ambao watakaa 
Shuura ili kumpata mrithi wake. Omar aliwateua watu hao kwa 


kuzingatia misingi ya sifa alizozibainisha Mtume."' 


Jambo jengine linalohitaji Shuura ni mfano wa ugawanywaji 
wa majimbo yaliyotekwa toka kwa maadui wakati ule wa 
vita. Wanazuoni walizingatia masuala ya kisiasa, kijeshi na 
kiuchumi juu ya kuyagawa majimbo hayo, jambo ambalo lilileta 
mgongano baina ya Maswahaba. Omar (mpiganaji makini) na 
wengineo walijadiliana juu ya suala hili lakini haukupatikana 
muafaka. Hivyo, aliliweka jambo lile katika Shuura ya washauri 
wake. Aidha, aliungwa mkono dhidi ya fikra ya kuyagawanya 
majimbo  iliyokuwa_ imependekezwa na _wafuasi wake, 
wanazuoni na wasomi. 


Katika zama hizi za mwanzo utekelezwaji wa Shuura ulifanywa 
kama suala la hiyari, uhuru wa kifikra, kujieleza na ubunifu 
katika kuhifadhi uhusiano uliopo katika jamii. Yapo matukio 
kadhaa katika zama za Maswahaba yanayotupa mifano hai; 
mfano, Omar na Abu Bakar walikataa kupitisha baadhi ya sheria 
bila kukaa Shuura na baadhi ya Viongozi wa Waislamu kujadili 
jambo hilo. Hili linaonesha ni kwa namna gani viongozi na 
watu wenye mamlaka wanapaswa kukaa Shuura juu ya mambo 
yenye munasaba ha jamii. 


Toka kipindi cha Makhalifa waongofu hadi kipindi cha utawala 
wa Umaiyya paligubikwa na mabadiliko ya kisiasa ndani ya 
jamii za Kiislamu. Japo Uislamu uliendelea kushinda katika 
nyanja mbalimbali kama vile; utamaduni, siasa, taaluma na 
jeshi, mabadiliko ya kisiasa kutoka katika utaratibu mzuri wa 
kuhitaji mashauriano uliowekwa na Makhalifa waongofu hadi 
utawala wa kimabavu unaotokana na kujirithisha madaraka, 
\ donda ambalo litachukua muda mrefu kutibika. J 


> A 

Moja ya maeneo ambayo ni muhanga wa mabadiliko 


yaliyozigubika jamii za Kiislamu kwa ujumla wake ni suala la | 
Shuura lililoanzishwa katika misingi ya Qur’an, ilikuwa ndiyo | 
mfumo wa maisha ya Mtume Muhammad (s.a.w) na makhalifa — 


waongofu baada ya mtume. 


Suala la Shuura bado halijawekewa misingi na utaratibu, — 
japokuwa tunashuhudia maendeleo hasi na chanya ndani ya | 
jamii za Waislamu na nchi za Kiislamu kwa ujumla. Mabadiliko | 
haya yamelazimisha kutengenezwa kwa mipango mikakati, | 
taasisi na mambo mengine katika mfumo mzima wa maisha 

ya Kiislamu. Mabadiliko yote hayo kama yanavyoonekana 

kukita katika mfumo, muundo na utaratibu mzima wa uongozi — 
kulipelekea kupanuka kwa utawala wa Kiislamu kipindi cha _ 
Makhalifa waongofu. Maendeleo hayo, wakati mwingine 

yalitokana na utumiaji wa uzoefu kutoka tawala nyengine | 
au ubunifu unaotokana na miongozo ya Qur’an na Sunnah. | 
Kutokana na utaratibu huu, Uislamu ulipokea mifumo na — 
miundo mipya au changamani katika nyanja zake za kisiasa, — 
kiuchumi, kiutawala, kijeshi, kitaaluma, kisheria na mambo | 
yake yote ya kijamii. | 


Nchi na jamii za Kiislamu zilitunga na kuboresha mifumo | 
na mipango inayohitajika kufikia mahitaji yao ya kiimani 
na kimaumbile. Pamoja na yote hayo, suala la Shuura 
halikuwekewa mfumo na muundo wowote. Ilidhaniwa nguvu | 
nyingi zingewekwa katika suala hili kutokana na umuhimu 
wake lakini haikuwa hivyo. | 


Hata mchakato wa kuchagua viongozi wa kisiasa na kidini — 
katika jamii ya Waislamu umetolewa kabisa katika muundo 
wa Shuura kimatendo hata kinadharia. Isipokuwa maeneo | 
machache, Shuura imekuwa_ haitekelezwi katika mambo © 
muhimu na mipango ya kisiasa. Badala yake masuala yote ya © 
kiutawala yameachwa katika mikono ya viongozi pekee ambao | 
maslahi na utashi wao ndivyo vinavyoamua kila kitu. Na huu © 
\ ndio umekuwa mfumo wa kisiasa ulioenea kote duniani. | 

Labda mfumo mzuri na utekelezwaji wa Shuura_ katika 
historia ya Uislamu unaonekana katika mfumo uliotawala wa 
mahakama za Kiislamu. Vinginevyo, mifumo ya mahakama 
iliyofuata inaonekana kwa maswahaba waongofu tu hususan 
kwa Omar na Othman. Mfumo huu wa Shuura mahakamani 
uliwekewa miundombinu mizuri hasa katika nchi za Andalusia 
na Morocco, ambapo Shuura ilikuwa sehemu muhimu ya 
mahakama. Katika mfumo huu, wanashuura wote waliteuliwa 
kama washauri, baada yakuwa wameteuliwa na hakimu au 
kiongozi anayetokana na wanasheria wa sheria za Kiislamu. 


Ni eneo hili tu la mahakama ambapo Shuura imekuwa 
ikitekelezwa katika historia ya Uislamu. Mahakama imekuwa 
chombo pekee kilichoeleza mfumo wa maisha ya Kiislamu 
kwakuwa imeendelea kutumia hukumu zitokanazo na Qur’an 
na Sunnah. Historia inaonesha kuwa mataifa yaliyofanikiwa 
kisiasa bado yameshindwa kupiku muundo wa sheria za 
Kiislamu kimamlaka na kiuttamaduni kutokana na mfumo wake 
huo thabiti. 

TUNAWEZAJE KUHAMASISHA UTEKELEZAJI 
WA SHUURA NA KUITUMIA KUJENGA 
USTAWI HIVI LEO? 


Mize’ mengi yanayohitaji Shuura si yenye kueleweka © 


vizuri katika jamii na kanuni zake hazitekelezwi ipasavyo. 
Mabadiliko ya kimuundo yanayofanyika juu ya umuhimu wa 
Shuura utasaidia kuanzisha mfumo madhubuti wa Shuura. 


Hata hivyo, bado kunahitajika michango juu ya uanzishwaji — 


wa mfumo wa Shuura na utekelezwaji wake katika nyanja 
mbalimbali. 


Ili kuzifahamu vyema kanuni na mambo yanayoambatana na 
Shuura, namna nzuri itakayotuwezesha kupata amani katika 
maisha yetu hivi leo, lazima turejee nyuma na kuangalia misingi 
iliyowekwa na Mtume na Makhalifa wake waongofu. 


Misingi hii ni pamoja na (1) nadharia na vitendo vinavyotokana | 


na mifano iliyowekwa na Mtume, Maswahaba wake na Makhalifa 
wake waongofu, (2) kanuni na dhamira ya sheria za Kiislamu, 
(3) mambo yanayoambatana na mfumo wa Shuura na namna 


yalivyotekelezwa na Waislamu katika kipindi chote cha historia | 


ulimwenguni kote. 


Sehemu tunapopishana miongoni mwetu sisi Waislamu_ ni 
kwamba, uanzishwaji na utekelezaji wa Shuura unaambatana na 
dini ya Kiislamu na wahyi. Hivyo, nizawadi kutoka kwa Mwenyezi 


. Mungu na ni moja ya misingi ya sheria. Hii inamaanisha kwamba , 

| kuitekeleza Shuura ni sawa na kutekeleza sheria ya dini na 
kutoitekeleza vilevile ni kutotekeleza sheria ya dini. Waislamu 
wanaongozwa kwanza kwa misingi ya Qur’an na Sunnah na 
pili kupitia Shuura. Kunapotokea jambo linaloisibu jamii kwa 
ujumla au kuhusisha haki za baadhi ya wanajamii basi kuna haja 
kubwa ya kuwepo Shuura. Shuura hiyo ni lazima iwahusishe 
wale wanaoguswa na jambo lenyewe hasa inapoonekana kuwa 


hatima ya jambo hilo linaweza kuwaathiri. 


Katika Uislamu hakuna nafasi ya mtu kuingilia kati mambo 
yaliyo katika miliki ya Mwenyezi Mungu, lakini hatuna hiari 
ya kushirikiana katika jumla ya mambo yanayotuhusu kama 
wanajamii, na hii ndiyo maana ya Shuura. Kupitia Shuura 
kila mmoja anapata nafasi ya kushiriki katika kufikiri, kuweka 
mipango na kusimamia mipango hiyo. Kila mmoja anapaswa 
kushiriki katika masuala haya na wale walio na mamlaka na 
madaraka wanawajibika kuwashirikisha wale wanaowatawala 
katika mchakato wa kufikiri, kuweka mipango na kusimamia 
mipango hiyo. 


Ni haki ya kila Muislamu_ kushirikishwa katika masuala 
yanayomuhusu na yale aliyo na maslahi nayo. Hivyo, watu wana 
haki ya kushirikishwa katika Shuura, iwe moja kwa moja au kwa 
kuwakilishwa juu ya mambo yanayowahusu. Kwasababu hiyo, 
kuwanyima haki hii itakuwa ni udhalimu. Omar alikemea sana 
na hata kufikiria adhabu ya kifo juu ya kuwanyima raia haki ya 
kuwashirikisha katika mambo yanayowahusu. 


Kwa kuzingatia hasara ambazo hazikuzungumzwa waziwazi, 
Waislamuwamekuwawahangakwakushindwakwaokutekeleza 
Shuura kama inavyotakiwa. Muda umefika sasa wa kuona 
umuhimu na thamani ya Shuura. Hata hivyo, lazima ifahamike 
kuwa Shuura ndiyo msingi wa pili baada ya Qur’an na Sunnah 
katika utekelezaji wa masuala yanayowahusu Waislamu. Hivyo, 
kuzungumzia udhalimu huu na kufufua mfumo madhubuti wa 
Shuura ni moja kati ya masharti ya kuihuisha imanina maumbile. 


19” s 


Ahmad Al-Raysuni 


[ 


y, 


~~ 


Al-Shuura — Kanuni ya Qur’an ya Kufanya Uamuzi kwa Kushauriana 


en —S 


Shuura haijawahi kuwekewa mikakati madhubuti kama ilivyo 
vitengo mbalimbali katika mfumo wa serikali, uongozi, ugawaji 
wa zaka, hisbah'?, mahakama, uZuiaji wa jinai, ulinzi na elimu™. 
Katika miaka ya mwanzo ya Uislamu uanzishwaji wa kipengele 
hiki cha Shuura ilikuwa si lazima wala muafaka kwa kuzingatia 
mazingira yenyewe. Hii ni kwakuwa Shuura ilifanywa kwa hiari 
tena kwa imani pasipokuwa na mfumo maalumu wa kudhibiti 
utekelezaji wa maamuzi, tena ilifanywa mara kwa mara na kwa 
umakini zaidi. 


Shuura maana yake ni kuziweka sheria za Kiislamu, mantiki na 
ushirikiano katika maslahi ya pamoja miongoni mwa wanajamii. 
Shuura inahusisha, majadiliano, maelewano na makubaliano 
ambapo kila mmoja hupata fursa sawa. Pia, Shuura ni mchakato 
wa mabishano, kunasihiana na kumfanya kila mmoja kutumia 
ushahidi alionao juu ya kile anachokitetea. Hii inalazimisha 
uwepo wa sheria na taasisi ambayo itasimamia mfumo mzima 
wa Shuura. lkiwa Uislamu haujaweka mfumo thabiti wa 
kusiamamia kitengo hiki cha Shuura basi kutatokea mabadiliko 
makubwa ambayo yatauharibu utaratibu mzima wa Shuura. 


Katika aya nyingi za Qur’an na Hadithi tunaona kuwa suala 
la kutafuta elimu ni la lazima kwa kila Muislamu. Vilevile, 
tunaona kuwa Mtume (s.a.w) alituwekea mifano mizuri katika 
jamii ya Kiislamu juu ya Shuura na utafutaji wa elimu. Hivyo, 
tunapopambana katika kurejesha mfumo kamili wa Shuura 
kimatendo na kinadharia, hatuna budi kuchunga misingi na 
kanuni zilizojengwa juu yake. 


Ushindi uliopatikana katika nyanja zote katika Uislamu na 
mataifa ya Kiislamu uligubikwa na machungu kadhaa kama vile 
ukosefu wa urari, okosefu wa hadhi na sifa za Uislamu, kupotea 


13. Hisbah: Aina ya mamlaka ya kidini yanayoegemea katika kuamrisha kutenda 
mema na kukataza mabaya, iliyoibuka kama kazi huru enzi za Abbasid. Mtu aliyepe- 
wa majukumu haya alikuwa akisimamia masoko, usafi, na maadili katika jamii. 


14.Adnan al-Nahwi, Malamih al-Al-Shuura fi al-Dawah al-Islamiyyah (Dam- 
mam:Dar al Islah li al- Tab’ wa al- Nashr, hakuna tarehe) uk.36.Tazama pia katika 
Qur'an 27:43. 

na hata Waislamu waliofuata tabia kamili za Kiislamu hususan 
katika rasi ya Arabuni waliendelea kupungua siku hadi siku. 
Pia maeneo ya Levant, Iraq, Misri, Uajemi, Afrika Kaskazini 
na kwingineko, toka mauaji ya Omar na kama ilivyotokea 
kwa Othman na Ali. Nguvu ya Shuura iliyokuwa imefikiwa 
haikuwezesha kuweka mfumo madhubuti wa mwongozo wa 


Shuura. 


Maendeleo yaliyofikiwa katika maisha ya watu na jamii kwa 
ujumla yanahitaji utumiaji wa fikra angavu. Lazima tuchukue 
hatua na kuanzisha taasisi zinazoweza kuichunga misingi ya 
dini ya Kiislamu na kuyalinda maslahi ya Waislamu dhidi ya 
vitisho na zahama zinazotishia maisha ya Waislamu. 


Mafunzo tunayoyapata lazima yatokane na uzoefu wa kihistoria 
unaotokana na maadili na wema na changamoto zake, kwa ajili 
ya kuihuisha na kuipa nguvu Shuura. Uhuishaji huu unahitaji 
kuondoshwa kwa ombwe lililopo la utekelezwaji wa Shuura 
kama vile kuiwekea mfumo madhubuti wa kitaasisi. 


Kuna kanuni nne za misingi ya sheria za Kiislamu ambazo pia 
zinaafikiana na maisha ya binadamu. Moja, inatokana na mfano 
kutoka kwa Omar alipogundua kuwa kulikuwa na mtu aliyekuwa 
tayari kutoa kiapo cha utii juu ya chaguo la mrithi wake baada 
ya kufa kwake. Baada ya kuona hatari ya dhamira hiyo, Omar 
alitangaza kuwa kiapo chochote cha utii kitakachotolewa bila 
ya Shuura baina ya Waislamu kitakuwa batili. Kwa ustadi na 
hekima, Omar alifunga kabisa mlango huu unaoweza kuibua 
mfarakano na migogoro. Alianzisha baraza la Shuura ambalo 
moja ya kazi zake ilikuwa ni kukusanya maoni ya umma kwa 
namna ambayo ilimpa fursa kila mmoja. 


Kanuni ya pili ya sadd al-dharaii ni kukataza kitu au mambo 
yoyote ambayo kimsingi yanaweza kupelekea kufanyika kwa 
uovu. Hii inakwenda mbali zaidi ya kanuni ya kwanza kwakuwa 
inapotokea aina yoyote ya makosa, hulazimika kupatikana kwa 

~ hukumu. Kanuni hii ya pili ni mahsusi zaidi kwakuwa jambo 


halali linaweza kutumika katika mazingira ya kilichokatazwa. 
Kwa maneno mengine ni kwamba kitu kilicho halali na 
kinachoruhusiwa kinaweza kutumika katika mazingira zaidi — 
ya yale yaliyokusudiwa. Kwa mfano, pamoja na ukweli kuwa 

Mtume aliwafahamu baadhi ya wanafiki na jitihada zao za | 
kutaka kumdhuru Mtume na Waislamu, bado Mtume aliepuka | 
kuwanyonga. Mtume aliwaacha kwa kuzingatia kanuni ya ssadd © 
al-dharai. | 


Kanuni ya tatu katika mchakato wa utaratibu wa Shuura ni 
dhana ya maslahi ya umma (al-mursalah) ambayo ni msingi 
kuntu katika sheria za Kiislamu. Dhana hii inahimiza dhana | 
ya sheria ya Kiislamu kusimamia maslahi ya umma yawe ya 
kiimani au kimaumbile. Hukumu zote zinakusudia kuleta haki — 
na kuwalinda watu dhidi ya madhara, iwe yanayojitokeza — 
hapohapo au baadaye. Maslahi haya hayajaelezwa kwa undani — 
katika Qur’an au katika Hadithi za Mtume bali huibuliwa na — 
mazingira yanayoikabili jamii. Sheria kwa ujumla hazielezei — 
kiundani maslahi yote ya binadamu wala kueleza fat-wa zote _ 
zinazotumika kulinda maslahi hayo ambazo kwa kiasi kikubwa 
zinaongezeka kila siku. 


Kwa namnahiyo, sheria za kiislamu zimeainisha fat-wa na kanuni 
kwa ujumla zenye dhumuni la kusaidia kutatua changamoto za 
kimazingira zinazoibuka. Kila kitu ambacho ni kizuri, chenye © 
faida na fadhila, sahihi na haki kinahitaji kuongozwa kwa | 
misingi ya sheria ama kiwe kimehimizwa tu (mandub) au ni 
lazima kutekelezwa (wajib). 


Hukumu za kiislamu lazima zitimize vigezo vifuatavyo; (1) lazima 
ziwiane na madhumuni ya sheria za kiislamu, zisikinzane na | 
maandiko matakatifu. (2) lazima zijitosheleze na zikidhi mantiki, — 
ikiwa zinasomwa kwa watu wenye akili timamu basi zikubalike, | 
na (3) ikiwa zitafanyiwa kazi basi zikidhi na kutimiza lengo la 
sheria. Kwa ujumla maslahi ya watu lazima yalindwe kwakuwa 

\ ndio msingi wa sheria za kiislamu. Misingi ya utungwaji wa | 

| sheria za kiislamu imekuwa ikitekelezwa na wanasheria wa 
kiislamu, viongozi na mahakimu kusaidia jamii katika mazingira 
mbalimbali ya maisha. Mfano mzuri ni ukusanywaji wa Qur’an 
kipindi cha Khalifa Abu Bakar ikifuatiwa na kuiweka katika 
muundo wa kitabu ili kitumike kwa Waislamu wote katika nchi 
zao kipindi cha utawala wa khalifa Othman ibn Affan. 


Kanuni ya nne ya muundo wa Shuura ni ukopaji kutoka katika 
miundo mingine kwa dhamira njema. Kanuni hii hukidhi 
viwango vya sheria za kiislamu na imekuwa ikitumika kipindi 
chote katika historia ya Uislamu. Ilitumika pia wakati wa Mtume, 
Maswahaba wake, Makhalifa waongofu na Waislamu wote kwa 
ujumla katika zama zote hususani juu ya masuala ya kiutawala. 
Waislamu walizichukua kanuni hizo toka katika mifumo mingine 
pale tu zilipothibitika kutokinzana na dini ya Kiislamu. Vigezo 
vilivyotumika kuzipima ili zipate kuigwa zilizingatia iwapo 
kanuni hizo zilifaidisha na kuyalinda maslahi ya umma. 


Kwa kuzingatia Shuura kama zana ya kuleta mabadiliko, mjadala 
huu unaakisi kabisa mwamko na mwitikio wa kisiasa na kijamii, 
wakati huohuo ikidumisha lengo lake. Ni kwa namna gani sasa 
kanuni hizi za mabadiliko zitiwe katika vitendo ili zichochee 
maendeleo? Hapa hatuna budi kujijengea utamaduni wa kukaa 
Shuura. 


Uhimizaji wa utamaduni wa kukaa Shuura unahitaji uandikaji 
wa vitabu na makala nyingi, mihadhara mingi, semina na 
makongamano mengi yenyelengo la kuamshahisiazaWaislamu 
juu ya umuhimu wa Shuura na changamoto zake ili kutekeleza 
ibada hii ya Shuura. Suala hili litafanikiwa kwa kutumia 
miundombinu yoyote inayowezekana kama vile vyombo vya 
habari, kuelimishana, kupeana maelekezo, mihadhara na fat- 
wa na kadhalika. Ikiwa makundi ya jamii na taasisi zitatekeleza 
mpango huu hakika zitachochea utamaduni wa ukaaji wa 
Shuura baina ya Waislamu. 

kiwa mtu mmoja mmoja au katika makundi watatekeleza 

ibada hii ya Shuura, bila shaka watakuwa wamejenga misingi 

na nguzo imara ya kanuni za Kiislamu. Hebu tushikamane na 
aya ya Qur’an ( 42:38) inayosema “'? na Waislamu ambao katika 
mambo yao yote huyafanya kwa Shuura baina yao”? iliyoshuka 
kwa kundi dogo la waumini ambao walikuwa wakiwaita watu 
katika imani ya Kiislamu na ambao hawakuwa na nchi. 


Mwitiko huu unahitaji kujenga misingi ya Shuura kuwa tabia 
endelevu ya maisha yetu kwa ujumla. Tabia ya kutekeleza ibada 
hii ya Shuura itadumu ikiwa tutaishi katika mazingira ya amani, 
kujitambua, uhuru wa kimawazo na uhuru wa kuzungumza. | 


15. Adnan al-Nahwi, Malamih al-Al-Shuura fi al-Dawah al-Islamiyyah (Dam- 
mam:Dar al Islah li al- Tab’ wa al- Nashr, hakuna tarehe) uk.36.Tazama pia katika 
Qur'an 27:43. 

16. Sahihi al-Bukhari, Kitabu cha Maadili (kitab al-fadail), mlango haukutajwa, 
“Kisa cha kuanza kwa utii kwa Othmani na makubaliano ya uteuzi wake”. 

1 Imesimuliwa na al-TirmidhI katika moja ya milango yake ya jihadi. 


2 Ingawa kulikuwa na udhaifu katika mlolongo wa masimulizi haya maudhui yake 
yamethibitishwa kuwa ya kweli na yakuaminika, pia, ‘Abu ‘Umar ibn ‘Abd al-Barr, 
Jamii’ Bayan al-Ilm wa Fadlihi wa Yanbaghi fi Riwayatihi wa Hamlihi (Beirut: Dar 
al — Fikr, hakuna tarehe), 2/73. 


3 Sahih al Bukhari, Kitabu cha wito wa Sala (kitab al-adhan), na al-Tirmidhi, Mlango 
wa Sala (abwab al-Sala). 


| 4 Muhammad Ruwwas Qalaji, Mawsu ‘at Fiqhi Abi Bakar al-Siddiq (Beirut: Dar al 
| Nafa is, 1994), uk. 155. 


5 Abu Bakar al Jassas, Ahkam al Qur'an, 2/41. 


6 Abu Bakar ibn al-‘Arabi, ‘Aridat al-Ahwadhi, fi Sharhi, Sahih al-Tirmidhi (Beirut: 
Dar al-Fikr li al-Tiba ‘ah wa al-Nashr wa al-Tawzi, hakuna tarehe), 7/206. 


7 Qur’an 27:29-35. 
8 Qur'an 28:26. 


9 Imesimuliwa na Imam Ahmad al-Musnad, 4/227. Tazama pia katika Ibn Hajar al- 
Asqalani, fath al-Bari, 15/284. 


10 Adnan al-Nahwi, Malamih al-Shura fi al-Dawah al-Islamiyyah (Dammam:Dar al 
Islah li al- Tab’ wa al- Nashr, hakuna tarehe) uk.36.Tazama pia katika Qur'an 27:43. 


11 Sahihi al-Bukhari, Kitabu cha Maadili (kitab al-fada@il), mlango haukutajwa, “Kisa 
cha kuanza kwa utii kwa Othmani na makubaliano ya uteuzi wake”. 


12 Hisbah: Aina ya mamlaka ya kidini yanayoegemea akika kuamrisha kutenda mema 
na kukataza mabaya, iliyoibuka kama kazi huru enzi za Abbasid. Mtu aliyepewa 
majukumu haya alikuwa akisimamia masoko, usafi, na maadili katika jamii. 


| 13 Qur’an 42:38. 

katika al-Maqaid kwa Kiarabu, ambazo miongozi mwazo 

aislamu, kwa kiwango kikubwa 
hawakutambuwa umuhimu na thamani 
ya kanuni ya Shuura iliyomo kwenye 


Qur’an, pamoja na kazi kubwa inayoweza 
kufanya katika kuiendeleza na kuijenga upya 
jamii ya Kiislamu. 


Katika kitabu hiki, mwandishi amethubutu 
kubainisha maana halisi ya Shuura na 
kuchambuwa vipengele vya utekelezaji wake. 
Amedhihirisha chimbuko la Shuura na kuonesha 
namna ambavyo kanuni hii inavyoweza 
kuingizwa, kutekelezwa katika taasisi na jumuiya, 
na kutumiwa na jamii za Waislamu kwa ujumla. 


Mambo haya na mengine mengi yamefanyiwa 
utafiti makini wa kitaalamu unao dhihirisha 
kwamba, Waislamu lazima wafanye Shuura kuwa 
mfumo wao wa maisha ili kulinda maslahi yao, 
na kwamba Shuura ni zana muhimu kwa wao 
kuweza kujijenga na kujiimarisha upya. 

